เวียดนามลดดองไม่กระทบศก.ไทย
ผู้ว่าการธนาคารเเห่งประเทศไทย&nbsp; ระบุ&nbsp; เวียดนามลดค่าเงินดอง ไม่กระทบส่งออก-เศรษฐกิจไทย มากนัก
11 ก.พ. 2554

ผู้ว่าการธนาคารเเห่งประเทศไทย  ระบุ  เวียดนามลดค่าเงินดอง ไม่กระทบส่งออก-เศรษฐกิจไทย มากนัก 



นายประสาร ไตรรัตน์วรกุล ผู้ว่าการธนาคารเเห่งประเทศไทย (ธปท.)
นายประสาร ไตรรัตน์วรกุล ผู้ว่าการธนาคารเเห่งประเทศไทย (ธปท.) กล่าวว่า การประกาศลดค่าเงินดองของเวียดนาม ไม่มีผลกระทบต่อภาคการส่งออกของไทยในขณะนี้ รวมถึงสินค้าส่งออกของไทยที่มีการเเข่งขันกับเวียดนาม เช่น ข้าว รองเท้า เสื้อผ้าสำเร็จรูป ของเล่นฯลฯ ตอนนี้ไม่มีปัญหา เนื่องจากสินค้าไทยเริ่มมีการพัฒนาไปใช้เทคโนโลยีขั้นสูงมากขึ้น เเละที่สำคัญสินค้าที่เราเเข่งกับประเทศเขา มีสัดส่วนเพียง 6%
"ภาคการส่งออกของไทย ในส่วนนี้มีมูลค่าประมาณ 4,500 ล้านเหรียญสหรัฐ ถือว่าน้อยเมื่อเทียบกับมูลค่าการส่งออกทั้งหมด จึงคิดว่าการลดค่าเงินของเขา ซึ่งเป็นไปตามสถานการณ์เศรษฐกิจของเขาไม่น่าจะกระทบกับเศรษฐกิจไทย เพราะตอนนี้ตลาดเป็นของผู้ขาย" นายประสาร กล่าว
นอกจากนี้ นายประสาร ยังกล่าวว่า การลดค่าเงินดอง มีผลเเค่ให้ราคาสินค้าในประเทศของเวียดนาม เช่น ข้าว ทำให้เขาได้ราคาที่ดีขึ้น ไม่ได้มาตัดราคากับสินค้าไทยเรามากนัก